01/11/2019ના રોજ ગુજરાત તેમજ ભારત સરકારના જો હુકમી ટ્રાફિક નિયમોના દંડની અમલવારી ભાજપ સરકાર દ્વારા ગઈકાલથી દંડ વસુલવાની કાર્યવાહી શરુ કરેલ છે તેમજ શહેરી વિસ્તારો માટે તદ્દન ખોટી છે અને દંડ વસૂલનાર લોકોને પોતાને જ પોતાના કાયદાનું પાલન કરવાની ભાન ના હોય ત્યારે નાગરિકોને કાયદાનું ભાન કરાવવા અને દંડ વસુલ કરાવવા નીકળેલી શહેર પોલીસને અને પોલીસ કમિશ્નરને મારો પ્રશ્ન છે કે ગુજરાતના પોલીસ વડાએ એક પરિપત્ર ગુજરાતના તમામ પોલીસ અધિકારીઓને મોકલેલ છે જેમાં તમામ ડ્યુટી સ્ટાફે ડ્યુટી ઉપર હોય ત્યારે પોલીસ યુનિફોર્મમાં ડ્યુટી ઉપર રહેવું ફરજીયાત છે પણ આ કાયદો રાજકોટ પોલીસને લાગુ ના પડતો હોય તેવું લાગી રહ્યું છે જયારે જાહેર રસ્તાઓ ઉપર નાગરિકો પાસે ટ્રાફિકનો દંડ વસુલતી પોલીસ, ડ્રેસમાં ન હતી અને નાગરિકોને કાયદાનું ભાન કરાવવા નીકળી પડી હતી વધુમાં જણાવ્યું છે કે અવારનવાર બોગસ પોલીસ બનીને લુંટારુઓ/ગઠીયાઓ સિવિલ ડ્રેસમાં અમો પોલીસ ક્રાઈમ બ્રાન્ચના છીએ તેવું જણાવીને ચેકિંગ કરતા હોય છે અને નાગરિકોને છેતરી/લુંટી ચાલ્યા જાય છે ગઈ કાલે રાજકોટ શહેર પોલીસ દ્વારા સિવિલ ડ્રેસમાં ટ્રાફિક નિયમોનું ચેકિંગ કરી અને આવા લુંટારુઓને પ્રોત્સાહિત કરી રહી હતી તેવું સ્પષ્ટ લાગી રહ્યું છે, શહેરની પોલીસને નાગરિકોને કાયદાનું ભાન કરાવવાનો ખુબ જ શોખ છે તેમજ તેઓના ગુજરાત પોલીસ વડાનો પરિપત્રોનો સંપૂર્ણ અમલ કરે તેવી રાજકોટના નાગરિકો વતી મહેશ રાજપૂતની માંગણી છે.